Karamarka će izbaciti iz HDZ-a, bit će profesor povijesti u zaleđu Zadra Objavljeno: 21.06.2016 u 13:27 Piše: Tportal, Foto: Facebook Kakva politička sudbina čeka posrnulog Tomislava Karamarka nakon ostavke na dužnost predsjednika HDZ-a, tko će biti novi šef stranke, u kojem smjeru ide HDZ, tko će pobijediti na prijevremenim parlamentarnim izborima u razgovoru za tportal prognozira dr. Žarko Puhovski Kako vidite budućnost Tomislava Karamarka nakon ostavke? -Vidim Tomislava Karamarka kao čovjeka koji po novom kurikulu predaje povijest negdje u zaleđu Zadra. Smatrate da je njegova politička karijera definitivno završena? -Mislim da je i to na način koji će biti sličan onome na koji se on obračunavao s Jadrankom Kosor, prije ili kasnije on će biti izbačen iz HDZ-a. Hoće li biti na listama za iduće parlamentarne izbore? -Smatram da će biti u poziciji da ga pokušaju nagovoriti da se uopće ne kandidira. Sve ovisi o tome tko će biti novi predsjednik HDZ-a. Tko će prema Vašem mišljenju biti novi predsjednik HDZ-a? Je li to Andrej Plenković? -Mnogima se čini da će to biti Andrej Plenković, ali ja nisam uopće uvjeren da će to biti on. Karamarko je danas ponovno govorio o narodnjaštvu i u tome on ima pravo. Karamarko u mnogome odgovara matrici HDZ-a više od Plenkovića - ne govorim o njemu kao političaru, nego o njegovom svjetonazoru. Zato je moguće da će za novog predsjednika biti izabran netko tko je bliži Karamarku - ne kandidira se samo Plenković nego i Oleg Butković, Tomislav Tolušić i Darko Milinović bi mogli biti kandidati, ali ne smijemo zaboraviti da kandidat može biti i Miroslav Tuđman, kao privremeno rješenje. Zbog čega mislite da je Miroslav Tuđman dobro rješenje? -On je stariji čovjek, koji taj posao ne bi radio duže vrijeme, ima moćno prezime, razuman je i miran čovjek, a time se ne bi odustalo ni od Tuđmanovog narodnjačkog stava. Zbog toga mislim da je sasvim moguće da Plenković ne bude izabran. Karamarko s pravom spominje da je osvojio na unutarstranačkim izborima 90 tisuća glasova i sad se ti ljudi trebaju naglo promijeniti. Veliki odmak mogao bi izazvati unutarnje sukobe koji bi mogli završiti Karamarkovim protjerivanjem iz stranke. Tih 90 tisuća HDZ-ovaca ipak su tek malo više od trećine ukupnog članstva te stranke. Veći dio članstva ipak čine partizanski unuci i sinovi kojih se Karamarko odrekao i koje je marginalizirao. -Ovih 90 tisuća koji su glasali za Karamarka to je pravi HDZ, to su pravi stranački aktivisti, to su ljudi kojima je bilo stalo da se izjašnjavaju i vidjeli smo kakva je bila atmosfera na konvenciji stranke prije tri tjedna. Karamarku su klicali, klicao mu je i Tihomir Orešković što je velika sramota koje je, iz nekog razloga, Orešković odjednom pošteđen. Jučer i danas dva su značajna dana za Hrvatsku jer su otišla dva najneposobnija vodeća političara u Hrvatskoj u posljednjih 25 godina: Tomislav Karamarko i Željko Reiner. To znači da HDZ sad mora pronaći nekog manje nesposobnog od njih dvojice kojega će prihvatiti stranačka većina. Hoće li novi predsjednik povući stranku prema centru ili će HDZ ostati na ovim Karamarkovim radikalnim desnim pozicijama? -To nije moguće izvesti u dva mjeseca prije izbora. Taktika novog predsjednika će biti da se ne brine za rezultate previše jer HDZ gubi, iako ne jako - HDZ ne može katastrofalno izgubiti jer ima svoje odano biračko tijelo, ali će izgubiti i taj poraz bit će izgovor za redefiniranje politike. Ali tek nakon izbora. Može li Most tako oslabljenom HDZ-u ipak pomoći da se vrati na vlast i nakon izbora? -Ovisi o tome što će reći biskup Košić, naravno, ali objektivno mislim da će SDP osvojiti pobjedu, ali neće imati dovoljno za formiranje vlade. Najveći problem će biti ako Živi zid bude zbilja osvojio 7-10 mandata jer se onda zbilja neće znati tko pije, a tko plaća. Otvara li izbor novog šefa HDZ-a veći prostor za sklapanje tzv. velike koalicije, koalicije HDZ-a i SDP-a? Vi niste zagovornik velike koalicije. -Nisam zagovornik velike koalicije jer smatram da bi ona značila kraj parlamenta. Ona bi značila da je 85 posto ljudi u Saboru uz vladu, a ljudi koji su uz vladu sabotiraju rad parlamenta. No, najveći problem za sklapanje velike koalicije nikad nije ni bio Karamarko nego Zoran Milanović. Karamarko je pokazao veću sposobnost povlačenja i stavljanja sebe u drugi plan od Milanovića. Zoran Milanović je problem za veliku koaliciju. Znam da je Milijan Brkić predlagao karamarku veliku koaliciju i on je bio spreman o tome razgovarati, ali Milanović je odbio. Milanović je prepreka za veliku koaliciju i to je jedan od rijetkih stvari u kojima Milanović nije u krivu. Tweet Ispiši Pošalji e-mailom Komentari 10 + Komentari 10 mili milan 21.06.2016 - 13:32 E hvala ti što si uništio fašističku stranku i utro put našem dragom vođi, genijalcu zoranu milanovicu, jer sad kad se ponovno vrati, sve će biti super, divno krasno, kao nekad. Procvjetat će naša domovina. A tek kad se vrati vesna, rade, ostojici, joj, mojoj sreći nema kraja. Smrt fašizmu sloboda narodu. Po šumama i gorama, druže tito ljubicice bijela. Još malo dusmani ja25 21.06.2016 - 14:07 Bilaverčiću jel ti se tresu gaće peglaa 21.06.2016 - 14:45 Kradezenjare na aparatima buahahahahahahaa.....



Krezubice u rupama, mastaju o plinskim bocama i šatoru hahahahahaha Sv. Ante 21.06.2016 - 14:55 Da, već su krenuli u potragu za šatorom ali još ne znaju gdje je. U Vukovaru ga nisu htjeli, možda su ga bacili u Dunav.

Uglavnom, hadezenjare su opet pokazale tko su i što su. Ali, bez brige, opet će polupismeni vlaji dati njima glas. A nedilje ti, pa za koga će inače?! Neće valjda za komunjare da se vrati Juga! E a, ne iđe to... @ja25 21.06.2016 - 16:11 Ne tresumu se jer ih je več dobrano napunio mali narcisoidni spletkaroš i mutikaša . Sada nazad u Falkeštajner na plaču ali kao mali od kužine jer Karađole nije više gazda.Tako prolaze sve špije i mutikaše, dobro je bilo ali je kratko trajalo Bilaverčiču. NOVI VOĐA NOVI LJUDI ! America 21.06.2016 - 16:46 Man of the Year

We have to remember that politicians are like diapers, we have to change them frequently and for the same reason... Priča se da će Kalmeta preuzeti stranku 21.06.2016 - 20:49 Iz Medulićeve se šire glasovi da bi jedino Kalmeta sada mogao upravljati strankom.

Ponuda je poslana Brkiću.

Čeka se odobrenje.

Kalmeta je spreman ko zapeta puška.

Ima potporu svih važnih Hadezeovaca.

I Brkiću se sviđa.

toto 21.06.2016 - 23:22 U svakom slučaju.

Jer ako izaberu Plenkovića to više nije ta stranka.

Jer to je stranka sa svojim nadaleko poznatim karakterom i članstvom...

Plenković je pi.kica za njih.

To su face ivo dujmovic 22.06.2016 - 01:03 viti ti njih 22.06.2016 - 02:45 Dok neki slave pobjedu skojevci uhvatili priliku za blaćenje.

Ime: Email: Naslov: Komentar: Sigurnosni kod: Napomena:

Komentari se objavljuju u realnom vremenu te se portal 057info ne može smatrati odgovornim za izrečeno. Zabranjeno je vrijeđanje, psovanje i klevetanje. Komentari s takvim sadržajem bit će izbrisani, a njihovi autori prijavljeni nadležnim službama.